Hei. Olen Benny Prasad Bangaloresta, Etelä-Intiasta.
Tänään puhun uskosta, joka on olennainen osa kristityn elämää.
Nautin uskoessani Kristukseen.
Voisin kutsua uskoa myös riskiksi.
Usko saa ihmisen menemään sinne mitä ei ennestään tunne.
Luetaanpa vähän Bartimeuksesta -
Markuksen evankeliumin luvusta 10, jakeet 46-52:
"... Kun hän vaelsi Jerikosta .. suuren väkijoukon seuraamana, -
istui sokea kerjäläinen Bartimeus, Timeuksen poika, tien vieressä.
Kun hän kuuli, että se oli Jeesus Nasaretilainen -
rupesi hän huutamaan: "Jeesus, Daavidin poika, armahda minua".
Monet käskivät häntä vaikenemaan.
Mutta hän huusi vielä enemmän: "Daavidin poika, armahda minua".
Jeesus seisahtui ja sanoi: "Kutsukaa hänet tänne".
He kutsuivat sokean sanoen: "...nouse; hän kutsuu sinua."
Niin hän heitti vaippansa päältään, nousi... ja tuli Jeesuksen tykö.
Jeesus sanoi: - "Mitä tahdot, että minä sinulle tekisin?"
Sokea sanoi hänelle: "Rabbuuni, että saisin näköni jälleen".
Jeesus sanoi: "Mene, sinun uskosi on sinut pelastanut".
Ja kohta hän sai näkönsä ja seurasi häntä tiellä.
Tämä on kaunis tarina.
Nimi Bartimeus merkitsee Timeuksen poika.
Timeus merkitsee epäpuhdasta.
Tästä näemme, että hänellä oli todella huono perhetausta.
Hänet tunnettiin epäpuhtaan poikana ja hän oli sokea.
Näissä olosuhteissa hänellä ei juuri ollut toivoa.
Minuakin pidettiin arvottomana ja hyödyttömänä 16-vuotiaaksi.
Minulla oli suurenmoiset vanhemmat ja he odottivat suuria minusta.
Isäni on ilmailutekniikan asiantuntija.
Esikoisena minun odotettiin olevan samanlainen kuin hän.
En kuitenkaan täyttänyt odotuksia. Minua pidettiin häpeänä perheelle.
Vanhempani masentuivat niin, etteivät odottaneet mitään minusta.
Tällaisessa tilanteessa ei juuri ole tilaa uskolle.
Tällaisten olosuhteiden läpi minun piti kulkea.
Samoin Bartimeuskin, joka oli sokea -
ja perhetaustaltaan epäpuhdas, oli toivoton tapaus.
Sen vuoksi onkin erityisen ihanaa, se mitä tapahtui.
"Hän heitti vaippansa päältään ja loikkasi Jeesuksen luokse."
Silloin kun tämä kertomus kirjoitettiin, -
sokealla miehellä oli viitta virallisen kerjäläisen merkkinä.
Siihen aikaan Israelissa tuli kerjäläisten rekisteröityä.
Rekisteröityneen kerjäläisen merkki oli viitta tai vaippa.
Viitta toimi lisenssinä viranomaisiin päin.
Ihmiset tiesivät, että tälle rekis- teröityneelle saattoi antaa rahaa.
Kun Jeesus sanoi: "Tule", hän ensiksi heitti pois viittansa.
Ennen kuin hän koki ihmeen, hän heitti pois viittansa.
Inhimillisesti viisas mies olisi ottanut viittansa mukaan -
ihan siltä varalta, ettei ihmettä tapahtuisikaan.
Hän voisi palata takaisin ja jatkaa kerjäämistä.
Tämän miehen usko oli aivan uskomaton. Hän heitti viittansa -
ja loikkasi pystyyn, ja iloitsi jo ennen ihmeen tapahtumista.
Sitten Jeesus sanoi: "Uskosi on sinut pelastanut".
Usko ei toimi ihmeen jälkeen, vaan sitä tarvitaan ennen sitä.
Tässä maailmassa, jossa meillä on varasuunnitelmat toisensa perään, -
ei juuri ole tilaa uskolle.
Läntisessä maailmassa, jossa ihmiset ovat niin rationaalisia, -
hyvin koulutettuja ja fiksuja, -
ihmisten suurin ongelma on Jumalaan luottaminen.
Ihmiset suunnittelevat ja ajattelevat kaikkea tarkasti.
Raamattu sanoo: "Luota Herraan, äläkä nojaa omaan ymmärrykseesi".
Kysyn, luotatko todella Jumalaan?
Usko ei ole lukemista tai kuule- mista, vaan käytännön toimintaa.
Joskus jopa sellaista, ettei sillä tunnu olevan mitään järkeä.
Mutta niin täytyy tehdä, koska Jeesus pyytää sitä.
Jumalan Sana rohkaisee.
Raamattu sanoo: "Jumala ei ole ihminen, että hän valehtelisi".
Puhuessaan Jumala tietää, mitä Hän haluaa sanoa.
Katsotaanpa esimerkiksi tätä kaunista panhuilua.
Kun olin viime vuonna soittamassa Lontoon paraolympialaisissa, -
Jumala kehotti minua hankkimaan panhuilun.
Minä sanoin, että se on mahdoton soitin minulle.
Minulla on synnynnäinen astma, ja nuorena minulla oli väärä lääkitys.
Sen seurauksena 60 % keuhkojeni toimintakyvystä tuhoutui.
16-vuotiaana lääkäri antoi minulle puoli vuotta elinaikaa.
Jumala on nyt antanut lisäaikaa. Olen nyt 37-vuotias.
Panhuilun hankkiminen oli minulle järjenvastainen teko.
Portaiden nousu ja lentokoneessa istuminen ovat koettelemus minulle.
Panhuilun soittaminen on mahdotonta.
Jeesus kuitenkin sanoi, -
että hän ruokki viidellä leivällä ja parilla kalalla 5000 miestä, -
joten 40 % keuhkoilla soittaminen ei ole Hänelle ongelma.
Sanoin Hänelle, että minähän olen vain ihminen.
Hän sanoi: "Benny, sinulle mahdoton on minulle mahdollista".
Minulle uskossa toimimisen ensi askel oli siis ostaa panhuilu.
En siis saanut siinä täysin toimivia keuhkoja.
Jumala sanoi, että Hän antaa voiman soittaa huilua.
Hänen voimansa tulee täydelliseksi heikkoudessa.
Hän voi antaa ehjät keuhkot.
Sairastaessani tuberkuloosia minulla ei ollut rahaa hoitoihin.
Jumala paransi minut täysin.
Niinpä sitten menin ja ostin panhuilun.
Kuudessa päivässä opin soittamaan tätä uutta soitinta.
Kuukauden päästä soitin Liverpoolin anglikaanisessa kirkossa.
Nyt soitan kappaleen "How Great Thou Art" (Kuinka suuri olet).
Jos Jumala saa minut 40 % keuhkoineni soittamaan panhuilua, -
Hänelle ei ole vaikeaa tehdä ihmeitä myös muiden elämässä.
Toki ajoitus on Isän asia. Meidän tulee odottaa Häntä.
Mikähän lienee Jumalan kutsu tänään sinun elämässäsi?
Se voi näyttää käytännöllisesti katsoen järjettömältä.
Ajattelet varmaan, että tämä ei ole sinulle mahdollista saavuttaa.
Mutta Jumala sai minunkin soittaman 40 % keuhkoilla, -
mutta ensin minun piti ostaa panhuilu.
Bartimeus toimi myös uskossa heittäessään viittansa pois -
mennessään Jeesuksen luo.
Hän toimi uskossa ennen ihmeen tapahtumista.
Minä ostin panhuilun ja aloin opetella ja harjoittelen vieläkin.
Nauttikaa kappaleesta "How Great Thou Art".
Toivottavasti nautitte kappaleesta.
Eräässä yliopistossa nuori mies tuli puhumaan minulle: -
"Benny, minä ajattelen tieteellisesti.
Tiede selittää kaiken.
Mihin Jumalaa tarvitaan, kun tiede selittää kaiken?
Tuskin koko Jumalaa on olemassakaan?"
Minä sanoin: "Nuori mies. Kuulit juuri minun soittavan panhuilua.
Todistapa minulle, miten minä voin soittaa sitä 40% keuhkoilla."
Jatkoimme keskustelua, ja hän sanoi: "Se on Jumalan teko.
Jumala voi tehdä ihmeitä, vaikka kääntää maailman ylösalaisin."
Unelmani oli vierailla jossain maassa elinaikanani.
Yhteiskunnan hylkiönä unelmoin, että saisin käydä yhdessä maassa.
Se olisi suuri saavutus minulle.
Minä kysyin Jeesukselta: "Mikä on sinun unelmasi minun varalleni?"
Hän sanoi: "Benny, haluan että käyt maailman jokaisessa maassa".
Sanoin: "Mahdotonta! Pitäisi hankkia viisumit joka maahan."
Lähetyssaarnaajana sain 25 dollaria kuussa.
Terveyskin oli huono.
Hän sanoi: "Mikä on mahdotonta sinulle, on mahdollista minulle".
Sitouduin Jeesukseen. En ole pyytänyt enkä lainannut rahaa.
Sanoin: "Sinä, Jumala, olet ylläpitäjäni, ja minä matkustan -
maailman kaikissa maissa Sinun kunniaksesi".
Tämä passi on todisteeni matkastani maailman joka maassa.
Nyt maailmassa on 257 itsenäistä valtiota ja itsehallintoaluetta.
On hauskaa kertoa tarinaa ja näyttää tätä passia.
Se hämmästyttää kaikkia. Esittelen sitä lentokoneissa, -
suurlähettiläiden ja presidenttien luona, ja kaikki ovat ihmeissään.
Olen joutunut jakamaan sen kahtia, kun se on muuten liian iso.
Muistan ensimmäisen matkani 19. 2. 2002.
Olin matkalla Venäjälle. Se oli ensimmäinen matkani ulkomaille.
Moskovaan tullessani tullimiehet pyysivät lahjusta.
Kristittynä Raamatusta luen, että minun ei tule lahjoa.
Koska en antanut lahjusta, minua pidettiin 30 tuntia lentoasemalla -
ja sitten minut käännytettiin takaisin Intiaan.
Kun tämmöistä tulee vastaan, kysyy, missä on Jumala?
Mikä meni pieleen?
Minunhan pitäisi käydä jokaisessa maassa.
Tässä erityisesti pitää uskoa.
"Taivas ja maa katoavat, mutta minun sanani ei katoa."
Menin Jumalan luo, ja Hän antoi voiman jatkaa.
Kilpa on juostava puhtaasti ja sitkeästi alusta loppuun.
Tänään kun katson passiani, näen, että juoksin loppuun asti.
Tehtäväni oli viedä viesti, että Jumala ei anna periksi -
riippumatta siitä, miten vaikeat tilanteet ovat.
Opin myös, että huono alku ei saa vaikuttaa lopputulokseen.
Jumala voi tehdä työn minunlaiseni rahattoman ihmisen kanssa.
Minun ei tarvinnut pyytää tai lainata rahaa kiertääkseni maailman.
27.11.2010 saavuin viimeiseen maahani Pakistaniin.
Rikoin silloin kuusi maailmanennätystä.
Yksi niistä oli nopeimmin kaikkiin maihin matkustanut henkilö.
Tarvitsemme uskoa pitääksemme kiinni Kristuksen sanoista.
Ei ole merkitystä, mitä ihminen kokee, tai miten vaikeata on.
Kristuksesta tulee pitää kiinni. Kukaan ei ole liian huono Hänelle.
Hänellä on voima kääntää kaikki mahdottomuudet mahdollisuuksiksi.
Häneen kannattaa uskoa, kuten Bartimeus teki.
Hänen lähtökohtansa olivat tosi surkeat, hän oli epäpuhtaan poika -
ja sokea ja toivoton. Ja ihmiset kieltävät häntä huutamasta.
Silti hän huusi, ja Jeesus kuuli.
Hän tiesi kohtaavansa Vapahtajansa.
Silloin ei tarvita varasuunnitelmia.
Kristuksessa alkuperäinen toimintasuunnitelma toimii aina.
Näin hän panee koko uskonsa ja tulevaisuutensa Jeesuksen käsiin.
Hän hylkää viittansa ja loikkaa Jeesusta vastaan ennen ihmettä.
Sen seurauksena hänen uskonsa paransi hänet ja hän näki taas.
Ehkä koet arvottomuutta.
Ehkä olet ollut perinteinen kristitty tosi pitkän aikaa.
Ehkä koet, että olet tullut elämäsi loppuun.
Kukaan ei ole liian kelvoton Herran pelastettavaksi ja muutettavaksi.
Jumala saattoi käyttää hänen elämäänsä todistuksena, -
kuten Hän käytti minun elämääni.
Olin yhteiskunnan ja perheeni hylkäämä.
Lääkäritkin antoivat minulle puoli vuotta elinaikaa.
Sen jälkeen Hän antoi minulle voiman matkustaa joka maahan.
Hänellä on ihana suunnitelma jokaista elämää varten.
Sen toteutumisen vaatii yhden uskon askelen: -
pyydä siis Jeesusta tulemaan sydämeesi -
ja muuttamaan sinut uudeksi ihmiseksi.
Eivät vain heikot tarvitse Jumalaa. Kaikki tarvitsevat Häntä.
Raamattu sanoo: "Hullu sanoo sydämessänsä: ei ole Jumalaa".
Islannin tulivuorenpurkauksen aikana lentoliikenne ei toiminut.
Vakuutusyhtiöt selvisivät siitä vain sanomalla, -
että se oli Jumalan työtä.
Vasta sitten kun ihmisten omat keinot ovat lopussa, -
he vetoavat Jumalaan.
Jos Jumala antaa 40 % keuhkoille kyvyn puhaltaa panhuilua, -
tai minunlaiselleni heikolle ihmiselle voiman matkustaa kaikkiin maihin, -
Intian passilla ja 25 dollarilla, -
Hänelle ei ole mikään mahdotonta.
Tämä vaatii uskossa toimimista.
Usko on toimimista jo ennen kuin näkee mitään tapahtuvan.
Usko on toimimista jo ennen kuin tulokset on saavutettu.
Uskossa Bartimeus heitti viittansa, -
loikkasi ylös ja iloitsi jo ennen kuin hän näki Mestarin.
Niin hänen uskonsa paransi hänet.
Parantakoon uskosi Kristuksessa sinut olosuhteista huolimatta.
Jumalan siunausta.
Suomennos: TV7